The Blind Side

The Blind Side («Blindsonen») er en amerikansk, delvis biografisk spillefilm fra 2009 i sjangeren sentimentalt familie- og sportsdrama. Den ble skrevet og regissert av John Lee Hancock. Den er basert på boken The Blind Side: Evolution of a Game (2006) av Michael Lewis som handler om Michael Oher,McNary, Dave (27. mars 2009): «Kathy Bates to star in 'Blind Side'». Variety. en afroamerikansk utøver i amerikansk fotball som spilte for Baltimore Ravens i NFL, men som for tiden, per februar 2015, spiller for Tennessee Titans. Filmen følger Oher fra hans oppvekst i fattigdom, gjennom hans år ved Wingate Christian School (en fiktiv skole for Briarcrest Christian School i Memphis, Tennessee),«Briarcrest opted out of feature role in 'The Blind Side'», CommercialAppeal.com hans adopsjon av Sean og Leigh Anne Tuohy, og til hans posisjon som en av de fremste innenfor amerikansk collegefotball til hans til sist ble plukket opp av Baltimore Ravens i NFL.

Sandra Bullock hadde rollen Leigh Anne Tuohy, og Quinton Aaron framstilte Michael Oher, Tim McGraw spilte Sean Tuohy, og Kathy Bates framstilte Miss Sue. Filmen hadde også opptredener av flere tidligere og nåværende trenere som spilte seg selv, blant annet Houston Nutt og Ed Orgeron.Schlabach, Mark (29. juni 2009): «Prominent coaches turn actors for film». ESPN.

 Mottagelse 
Filmen ble en suksess i USA med inntjening på over 300 millioner dollar brutto. Den ble også godt mottatt av filmanmelderne som lovpriste særlig Sandra Bullocks innsats. Hun fikk en Oscar for beste kvinnelige hovedrolle, foruten en rekke andre priser. En film om amerikansk fotball gjør det generelt godt i USA og sliter internasjonalt. Filmen hadde premiere den 12. mars 2010 i Norge. VGs omtale mente at filmen «er basert på en dypt rørende historie fra virkeligheten. Dessverre har Hollywood-behandlingen gjort den for bløt og for søt. Effekten er til tider kvalmende.»Dahl, Ingvill Dybfest (11. mars 2010): «Klissete klasseklatring», VG En annen norsk anmelder var like misfornøyd: «en ordentlig kristen barmhjertighetshistorie som er for god til å være sann, bortsett fra at den selvsagt er sann.»Vestmo, Birger (11. mars 2010): «En motbydelig barmhjertighetshistorie», NRK Begge anmeldere var imidlertid enige om at Sandra Bullock er filmens lyspunkt som balanserer filmens påtrengende sentimentalitet som den driftige tobarnsmoren Leigh Anne Tuohy, som tar til seg Michael Oher etter å ha funnet ham ute i kulda i t-skjorte og shorts. Heller ikke i USA var det fritt for negativ kritikk ved at filmen i all vesentlighet var Onkel Tom-fortelling om snille hvite som redder en fattig og noe tilbakestående afroamerikaner.Anderson, Melissa (19 November 2009): «The Blind Side: What Would Black People Do Without Nice White Folks?», The Dallas Observer''

 Musikk 
Filmen hadde 22 sanger (kreditert 24 sanger) av musikere som Les Paul, Young MC, Lucy Woodward, The Books, Canned Heat, Five for Fighting og av filmens skuespiller Tim McGraw.«The Blind Side». What-song.com. Da musikk-CD fra filmen ble utgitt var ingen av disse sangene med.

 Besetning 
 Sandra Bullock som Leigh Anne Tuohy
 Tim McGraw som Sean Tuohy
 Quinton Aaron som Michael "Big Mike" Oher
 Jae Head som Sean «S.J.» Tuohy, Jr.
 Lily Collins som Collins Tuohy
 Ray McKinnon som Coach Burt Cotton
 Kim Dickens som Mrs. Boswell
 Adriane Lenox som Denise Oher
 Kathy Bates som Miss Sue
 Eaddy Mays som Elaine
 Robert «IronE» Singleton som Alton

 Referanser 

 Eksterne lenker 



Kategori:Biografiske filmer fra USA
Kategori:Filmer fra 2009
Kategori:Engelskspråklige filmer
Kategori:Filmer med en Oscar-vinnende kvinnelig hovedrolle
Kategori:Dramafilmer fra USA
Kategori:Sportsfilmer fra USA